****

**Traducere în curs...**

**Rezoluția CCBE privind sprijinirea barourilor franceze cu privire la planurile de pensii**

adoptată la 20 februarie  2020

Consiliul Barourilor Europene și al Societăților de Drept din Europa s-a întrunit la 20 februarie la Viena în ședința Comitetului Permanent:

**REAMINTEȘTE** adeziunea avocaților europeni la un sistem de pensii specific în fiecare dintre țările lor ca o expresie a independenței lor și a naturii liberale a profesiei lor;

**REAMINTEȘTE** natura fundamentală a principiului independenței avocaților, inclusiv din perspectivă economică și socială;

**REAMINTEȘTE** litera e) din Recomandarea nr. (2000) 21 a Comitetului Miniștrilor către statele membre privind libertatea de a exercita profesia de avocat , care prevede: „*Barourile și celelalte asociații profesionale ale avocaților trebuie încurajate să asigure independența avocaților și, printre altele ... să încurajeze protecția socială a membrilor profesiei și să îi asiste, pe ei sau familiile lor, dacă împrejurările o cer*”;

**CONSTATĂ** că în statele membre în care avocații beneficiază de un sistem autonom de gestionare a pensiilor, pensiile sunt eficiente și echilibrate ;

**EXPRIMĂ** solidaritatea cu mișcările de protest ale avocaților francezi și ale Barourilor franceze ale căror sisteme de pensii autonome sunt puse în discuție;

**CONDAMNĂ** atacurile la adresa sistemelor de pensii independente ale avocaților;

**CONDAMNĂ** consecințele acestor reforme asupra accesului la drept și justiție pentru cetățenii cei mai vulnerabili .